BH รายได้จากกิจการรพ.แข็งแกร่งดันกำไร Q2 เพิ่ม 34% แจกปันผล 0.90 บ./หุ้น
BH รายได้จากกิจการรพ.แข็งแกร่งดันกำไร Q2 เพิ่ม 34% ที่ 848.73 ลบ.จากปีก่อนที่มีกำไร 635.43 ลบ. ขณะที่ 6 เดือนแรกมีกำไร 1.82 พันลบ. เพิ่มขึ้น 43% จากปีก่อนที่มีกำไร 1.27 พันลบ. แจกปันผล 0.90 บ./หุ้น XD 25 ส.ค.นี้
11 ส.ค. 2558

บริษัท โรงพยาบาลบำรุงราษฎร์ จำกัด (มหาชน) หรือ BH รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 848.73 ล้านบาท หรือมีกำไรสุทธิ 1.16 บาทต่อหุ้น  เพิ่มขึ้น 34% จากช่วงเดียวกันของปีก่อนที่มีกำไรสุทธิ 635.43 ล้านบาท หรือมีกำไรสุทธิ 0.87 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.82 พันล้านบาท หรือ 2.50 บาทต่อหุ้น เพิ่มขึ้น 43% จากช่วงเดียวกันของปีก่อนที่มีกำไรสุทธิ 1.27 พันล้านบาท หรือ 1.75บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากบริษัทมีรายได้จากกิจการโรงพยาบาลเพิ่มขึ้น จากจำนวนผู้ป่วยที่เข้ารับ การรักษาเป็นผู้ป่วยใน (Admission) เพิ่มขึ้น ร่วมกับการเติบโต อย่างแข็งแกร่งของจำนวนผู้ป่วยต่างประเทศที่เข้ารับการรักษาเป็นผู้ป่วยใน (Admission)
พร้อมกันนี้บริษัทประกาศจ่ายปันผลงวด 1 ม.ค. 2558 ถึงวันที่ 30 มิ.ย. 2558  เป็นเงินสดอัตรา 0.90 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 25 ส.ค.58 โดยกำหนดจ่ายเงินปันผล 9 ก.ย.58